Traian Berbeceanu, replică dură după un atac lansat împotriva sa de Ciutacu: ”Măi obraznicătură mică, ai uitat fă, când pișai ochii și băleai abundent rugandu-mă să cobor în mizeria ta, să facem ceea ce tu numești „o emisiune”?

Traian Berbeceanu, șeful de cabinet al ministrului de Interne, i-a dat o replică dură realizatorului de emisiuni de la România TV Victor Ciutacu, pe care l-a numit ”vagaboandă”, ”obrăznicătură mică” și ”damă tristă și urâtă”, comparându-l cu o femeie de moravuri ușoare care primește bani ”pe noptieră” de la interlopi.

”Mă întreabă multă lume, de ce nu-i răspund vagaboandei ciutace? Păi, de obicei nu vorbesc urât cu femeile însă, în cazul ălora de moravuri ușoare, mai fac excepții. Așadar, măi obraznicătură mică care strigi toată ziua să moară Securitatea, taman din curtea instituției, ai uitat fă, când, în urmă cu puțini ani pișai ochii și băleai abundent rugandu-mă pe messenger să cobor în mizeria ta, să facem ceea ce tu numești „o emisiune”? Plângeai cu sughițuri și muci, spunându-mi cât de mult mă apreciezi, cât de mult mă respecți și cât de oripilat ești de nedreptatea care mi s-a făcut. Hai să le spunem oamenilor, vagaboandă mică, ce s-a schimbat de atunci. Eu am fost achitat de Înalta Curte, pe fond, pentru toate mizeriile făcute de ăia cu conștiință asemănătoare cu a ta. Adevărații interlopi, aia care-ți lasă ție plata pe noptieră, au fost condamnați la ani grei de pușcărie. Iar tu, damă tristă și urâtă, ai continuat să-ți încasezi simbria, din banii ciordiți de vremelnicii tăi clienți, interlopii. Hai sictir, secătură!”, a scris Berbeceanu pe Facebook.

Replica sa vine după ce Ciutacu l-a numit ”un inculpat notoriu”, ”milițian suprem” și ”brută”.

În decembrie anul trecut, Traian Berbeceanu a fost numit de ministrul de Interne, Marcel Vela, în funcția de șef de cabinet.

În iunie 2016, Traian Berbeceanu a fost achitat în primă instanţă pentru mai multe acuzații, printre care spălare de bani, luare de mită, fals în înscrisuri sub semnătură privată, sprijinire a unui grup infracţional organizat şi complicitate la delapidare. Decizia a fost atacată de procurori.

În schimb, Ioan Mureşan (fost procuror şef al DIICOT Alba) şi Nicolaie Ioan Cean (fost procuror în aceeaşi structură) au fost condamnaţi la 7 ani, respectiv 2 ani închisoare cu executare. Aceştia sunt acuzaţi că au săvârşit mai multe nereguli în anchetarea poliţistului Traian Berbeceanu.

Anul trecut, Berbeceanu a lansat cartea ”Radiografia unei mârșăvii judiciare”, în care își prezintă perspectiva sa cu privire la dosarul în care a fost arestat.

În replică, fostul procuror șef al DIICOT Alba Iulia, Ioan Mureșan, fostul procuror DIICOT- Nicolae Cean și fostul ofițer al BCCO Alba Iulia, Alin Muntean (suspendat din funcție), au cerut în instanță interzicerea comercializării și republicării cărții lui Traian Berbeceanu, ”Radiografia unei mârșăvii judiciare”.

Procesul a fost deschis la Judecătoria Sectorului 2 din București. Alături de Berbeceanu, a fost reclamată și Editura ”Curtea veche”. Foștii procurori și fostul ofițer de crimă organizată, cei care l-au anchetat pe Berbeceanu, mai cer 15.000 de euro pentru fiecare, dar și prezentarea de scuze publice de către fostul comisar.

Pe lângă asta, reclamanții mai cer și retragerea publicațiilor din librării și prezentarea de scuze publice de către Traian Berbeceanu pentru că cele prezentate de acesta nu ar reprezenta adevărul.

În replică, Traian Berbeceanu a postat pe contul său de facebook o replică dură.

”Cam ce nu vreți voi să se afle, măi? Cum ați fabricat probe mincinoase și nelegale împotriva mea, cum m-ați arestat nevinovat, cum mi-ați distrus cariera profesională, cum mi-ați terorizat familia? Și pentru toate astea mai vreți și scuze publice? Vreți blocarea aflării adevarului prin interzicerea cărții?” a scris Berbeceanu pe contul său, după care a postat un lung pasaj din carte care îi privește pe cei care l-au anchetat.